Prof Smit is op 12 Mei 1918 te Barkly-Oos in die Oos-Kaap gebore. Sy familie het na die distrik Zastron in die Oos-Vrystaat verhuis, waar hy sy kinderjare op die plaas Rooiwal deurgebring het. Persoonlike omstandighede laat hom die geleentheid aangrvp om in 1934 by die Afrikaanse Ho�r Seunskool in te skryf. Sv ywer om goed te presteer kom duidelik na vore deurdat hy in sy matriekjaar (graad 12) die top akademiese posisie uit �n klas van 49 seuns behaal het.
As beloning vir sy prestasie is verskeie beurse aan hom toegeken, wat hom in staat gestel het om vir die graadkursus in Veeartsenykunde aan die Universiteit van Pretoria in te skryf en die kursus suksesvol in 1941 te voltooi. Prof Smit het sy werksloopbaan in 1941 as Staatsveearts in Umtata, in die destydse Transkei, begin waar hy hom as �n doeltreffende en toegewyde laboratorium- en veldwerker bewys het. Hy het sy loopbaan op Onderstepoort in die Toksikologie-afdeling begin waar hy waardevolle navorsingswerk op gifplante gedoen het. In 1955 aanvaar hy �n pos in die Patalogie-afdeling.
Na sy aftrede het hy, tot met sy dood, op hul plaas in die distrik Tweeling geboer waar hy heelwat suksesse behaal het met sy beeste op die plaaslike landbouskoue.